Catarroja ja RAEECIONA amb la replegada de residus d’aparells electrònics i elèctrics
26 febr. 2021

Aquesta campanya es reedita després de l’èxit aconseguit en les dues edicions anteriors que van comptar amb la participació de 650 establiments. En aquesta tercera edició, es torna a impulsar la recollida dels RAEE als punts de venda d’aquests productes. L’objectiu d’aquesta campanya es continuar involucrant i conscienciant a tots els agents que intervenen en el cicle de vida d’aquests aparells, a més de conscienciar en l’àmbit de la correcta gestió d’aquests residus, des de l’equip de distribució i comerç fins a la ciutadania en general.

L’Ajuntament de Catarroja oferirà formació i incentius com a segells de qualitat al distribuïdor per la seua bona gestió dels RAEE. A més es farà un sorteig especial de 2 premis de 500 euros entre la clientela dels punts de venda que deposite un RAEE en el seu establiment, canviable en el mateix punt de venda. A més és realitzaran diferents sortejos entre els seguidors de la campanya a Facebook i Twitter, amb un total de 16 premis de 100 euros, que podran canviar als Establiments participants en aquesta edició de RAEECCIONA.